 Jaamacaddu maaha beed gacmaha lagu sido oo laga ilaalinayo inay dhacdo, mana aha in soo hadal qaadkeeda laga dhigo dembi qaran ama dembi Gobolka laga galay, waa goob shacbiga iyo dawladduba ku bixiyeen maal iyo muruq, loona baahnayn inay cid gaar ahi ka dhex muuqato daafaceeda iyo horumarkeedaba, waxana buuqa laga samaynayo hadalka Guddoomiye Faysal u muuqdaa in Jaamacadda laga dhigto dhufays laga weeraro xukuumadda iyo siyaasiyiinta kale ee dalka wakhti lagu jiro dagaal ka dhan ah qarannimada dalka. 